NaiveNeuron/SloPal huggingface dataset:
P. Paška, predseda NR SR: (2006-09-06):
Návrh uznesenia Národnej rady Slovenskej republiky k návrhu spoločného vyhlásenia Národnej rady Slovenskej republiky k pamätnému dňu obetí holokaustu a rasového násilia a proti prejavom extrémizmu a neznášanlivosti: „Národná rada Slovenskej republiky schvaľuje spoločné vyhlásenie Národnej rady Slovenskej republiky k pamätnému dňu obetí holokaustu a rasového násilia a proti prejavom extrémizmu a neznášanlivosti,“ ako je uvedené v prílohe tohto uznesenia. Ešte raz vás chcem požiadať o podporu tohto uznesenia. Ďakujem pekne.
Danko, Andrej, predseda NR SR (2017-12-06):
Pán poslanec Marosz.
Číž, Miroslav, podpredseda NR SR (2015-02-12):
Ďakujem. S reakciami pán poslanec Kadúc.
Paška, Pavol, predseda NR SR (2014-05-29):
Pán poslanec Hlina.
Hort, Milan, podpredseda NR SR (2010-09-08):
Ďakujem pekne. Odovzdajte, prosím, návrh spravodajcovi. Nevidím žiadne faktické poznámky, a preto sa pýtam, kto sa chce k tejto problematike do rozpravy prihlásiť ústne? Pán poslanec Alexander Slafkovský, pán poslanec Ján Počiatek. Uzatváram možnosť prihlásiť sa do rozpravy ústne. A slovo má pán poslanec Alexander Slafkovský, nech sa páči.
Pellegrini, Peter, predseda NR SR (2023-12-19):
Prosím, prezentujme sa a hlasujme o návrhu zákona ako o celku bez odporúčania gestorského výboru. (Hlasovanie.) Prítomných 135, za 78, proti 49, zdržalo sa 8. Konštatujem, že sme schválili vládny návrh zákona, ktorým sa menia a dopĺňajú niektoré zákony v súvislosti so zlepšením stavu verejných financií. Ďakujem veľmi pekne. S procedurálnym návrhom pán poslanec Galko, nech sa páči.
Zmajkovičová, Renáta, podpredsedníčka NR SR (2014-07-09):
Pán poslanec, je po 17. hodine. Ja vás musím prerušiť.
B. Bugár, podpredseda NR SR: (2002-05-16):
Nech sa páči. P. Finďo, poslanec: Ďakujem, pán podpredseda. Áno, urobíme to tak. Takže navrhujem, aby sme hlasovali o návrhu uznesenia, ktorý znie: Národná rada Slovenskej republiky po a) berie na vedomie doplnenie zoznamu zdravotníckych zariadení zahrnutých do 2. etapy privatizácie a po b) žiada vládu Slovenskej republiky vyňať zo zoznamu zdravotníckych zariadení zahrnutých do 2. etapy privatizácie Polikliniku na Ulici Zoltána Fábryho č. 20 07 901 Veľké Kapušany. Prosím, dajte hlasovať.
Pčolinský, Peter, podpredseda NR SR (2023-05-24):
Ďakujem pekne. Teraz dávam slovo spravodajcovi z ústavnoprávneho výboru pánovi poslancovi Drdulovi.
Kadúc, Miroslav, poslanec NR SR (2012-12-18):
Ďakujem. Poukazovali ste na niekoľko naozaj závažných prípadov, aj čo sa týka personálnych vecí alebo osôb a sudcov, ktorí poukázali na stav justície a za toto boli perzekvovaní. Tá situácia je taká vážna, že sudca Majchrák dokonca zrejme aj v súvislosti so stavom justície spáchal samovraždu. Ale zrejme ste zabudli alebo ja som to aspoň nezachytil, že nebol to iba on. Bola to aj pani Marta Lauková, ktorá aj s prispením Súdnej rady, ktorá vlastne odobrala príplatok pri nemocenskom, že aj toto bolo vlastne pričinením Súdnej rady. Pani Marta Lauková už nie je medzi nami a medzi sudcami, ktorá poukázala na nespravodlivosť na Okresnom súde Bratislava, kde bolo jej naznačené, dá sa povedať, že priamo, aby ovplyvnila určitý proces a umožnila prepustenie stíhanej osoby.
Kozelová, Monika, poslankyňa NR SR (2021-11-24):
Pán predsedajúci, prosím... (Povedané so smiechom a prerušenie vystúpenia predsedajúcim.)
Laššáková, Jana, podpredsedníčka NR SR (2014-06-04):
Nech sa páči, pán poslanec Mičovský.
Zajac, Pavol, poslanec NR SR (2015-06-30):
Vážený pán kolega Duchoň, ja som vo svojom vystúpení aj spomenul aj, aj zlepšujúci sa výber daní alebo akože táto vláda, minister financií, že ide po daňových únikoch, hlavne pri DPH, to som dokonca asi aj pochválil. Čo sa týka zlepšovania podnikateľského prostredia, neviem tie ďalšie opatrenia, ktoré ste spomínali, ja mám skôr pocit, že viacej a viacej zväzujú ruky podnikateľom na Slovensku, ale kľudne ako my sa tu môžeme, vy ste povedali, že moje vystúpenie bolo politické, môžeme sa tu politicky sporiť. Ja sa stretávam s podnikateľmi, s drobnými živnostníkmi, strednými podnikateľmi, veľkými podnikateľmi, chodím na výjazdy, stretávam sa s ľuďmi, počúvam, počúvam podnikateľov, manažérov blízkych strane SMER. Nikto nechváli túto vládu za to, že by pri tom, akú má silu, že vlastne je vláda jednej strany, podarila nejakými zásadnými krokmi naštartovať podnikateľské prostredie alebo dokonca nejaké zásadné reformy, ktoré by zefektívnili fungovanie verejnej správy. Preto som to zvýrazňoval. Preto som zvýrazňoval to ESO, lebo bolo nám tu lakované neustále, že ako vláda urobí zásadnú reformu, no neurobila. V sociálnej oblasti, v školstve, teraz pred koncom volebného obdobia sú tu ponúkané ľuďom nejaké sociálne balíčky. Ale kto to zaplatí? Preto som na úvod zvýrazňoval, že my robíme schodok každý rok, preto my sa tu môžeme politicky prekárať, koľko chceme, ale nakoniec pôjdeme medzi tých podnikateľov, ktorí napĺňajú tú štátnu kasu, a tí hovoria, že sa nezlepšilo ich fungovanie, to prostredie... (Prerušenie vystúpenia časomerom.)
Mezenská, Helena, poslankyňa NR SR (2013-10-22):
Ešteže, pán poslanec Jánoš, nie som odkázaná na vaše hodnotenie. Keby ste čítali pohľady a postoje ľudí, ktorí na toto vystúpenie a vôbec na to, čo tu stvárate, reagujú, asi by ste sa spamätali a prešli by ste sebareflexiou. Som schopná posudzovať veci v kontexte širších súvislostí a určite pre mňa to číslo, ktoré ste spomenuli, nie je zanedbateľné. Ale nie je to ich jediný ukazovateľ, tých 12-tisíc zamestnaných ľudí. Ako som povedala v mojom príspevku, spoločnosť U. S. Steel mala v roku 2012 27-miliónový zisk. Ak by táto vláda hrala na bránky verejného záujmu pri plnení záväzku solidarizácie spoločnosti, určite by zástupcov a reprezentantov spoločnosti U. S. Steel presvedčila, že túto finančnú injekciu odložia. Ak chcete čísla, tak ja vám poskytnem inú bilanciu. Ak by tých 500 mil., ktoré sa ide použiť na spoločnosť U. S. Steel, bolo investovaných do malých a stredných podnikov, takto by sme mohli po 33-tisíc eur podporiť 15-tisíc malých a stredných podnikateľov. Určite ďaleko by to bolo perspektívnejšia a stabilnejšia pomoc ako to, čo tu v podobe lobistického a korupčného zákona predkladáte.
Sloboda, Vladimír, poslanec NR SR (2016-12-01):
Ďakujem veľmi pekne, pani kolegyňa, za príspevok, lebo naozaj presne ste pripomenuli s pánom Bajanom zrovna tú krásnu ukážku, že keby tam bola dvojkolová voľba starostu mestskej časti, tak v druhom kole by pán Bajan drvivo prehral, možno by to bolo tak, ako tu ukazoval Martin Klus na tom grafe Jacquesa Chiraca, že proste by naozaj utrpel drvivú porážku. Tam je to naozaj vidno v tej Petržalke, takže to je jedna z tých ukážok, kde naozaj to druhé kolo má veľmi dôležitý význam. A čo sa týka účelových nominácií, áno, myslím si, že každý z nás, ktorí sme kandidovali či už v samosprávnych voľbách, alebo aj vo voľbách do Národnej rady, máme s tým skúsenosť, či už sú to individuálni kandidáti, alebo sú to aj politické strany, ktoré vznikajú účelovo, či už to bola strana TIP, či už sú to zaregistrovaní Obyčajní ľudia, preto existuje strana Obyčajní ľudia a nezávislé osobnosti, lebo jednoducho Obyčajní ľudia sú dosť podobná strana s názvom. Takisto voľakedy, aby som nešiel len do opozičných strán, existovala predsa aj Pravá SNS a podobne. To znamená, že naozaj takéto hrozby tu sú pri tom (pozn. red.: správne „tej“) jednokolovej voľbe a tým pádom tu budú zase namiesto možno toho kupovania hlasov, čo tu spomínal pán Pčolinský, budú práve možno takýmto spôsobom riešené manipulácie s voľbami. Aj na to si treba tým pádom takéto riziká, si ich uvedomiť a pokryť ich. Ďakujem.
Bugár, Béla, podpredseda NR SR (2012-02-03):
Ďakujem. Otváram rozpravu k tomuto bodu programu a pýtam sa, či sa hlási niekto ústne do rozpravy? Konštatujem, že nie. Vyhlasujem rozpravu za skončenú a zároveň prerušujem rokovanie o tomto bode programu. Ďalším bodom programu je druhé čítanie o návrhu poslanca Národnej rady Andreja Ďurkovského na vydanie zákona o miestnom poplatku za zaťaženie pozemných komunikácií na území obce , tlač 332. Dávam teraz slovo pánovi poslancovi Ďurkovskému, aby návrh zákona odôvodnil.
Hraško, Igor, poslanec NR SR (2015-12-01):
Ten ďalší zákon je, samozrejme, na to nadväzujúci, a preto chceme skutočne riešiť ochranu verejného záujmu tým, že človek by si mal najskôr rozmyslieť, koľko funkcií chce zastávať, a následne potom na to, samozrejme aj za to by mal poberať určitú odmenu, ktorá, ako som spomínal v predchádzajúcom, je omnoho vyššia ako odmena obyčajných zamestnancov, ktorí vykonávajú povolanie na Slovensku. Teda zoberme si kľudne priemernú mzdu na Slovensku. Takže k tomuto smeruje tento návrh ústavného zákona, ktorý, myslím si, že predkladáme prvýkrát, ale opäť sa uchádzame o jeho podporu. Ďakujem.
Glváč, Martin, podpredseda NR SR (2017-09-07):
Ešte som neodpovedal. Áno, to sme chceli po prvej otázke, aká potom so súhlasom pána poslanca Rašiho, môže aj on položiť doplňujúcu otázku.
Laurenčík, Milan, podpredseda NR SR (2021-03-17):
Ďalšiu faktickú poznámku má pán poslanec Eduard Kočiš.
B. Bugár, podpredseda NR SR: (2004-06-17):
Teraz nasleduje hlasovanie o návrhu uznesenia k správe o stave a úrovni výchovy a vzdelávania v školách a školských zariadeniach v Slovenskej republike v školskom roku 2002/2003 (tlač 617). Prosím teraz pána poslanca Čaploviča, ktorý je spravodajcom, aby hlasovanie o návrhu uznesenia Národnej rady uviedol. Nech sa páči.
Ďuriš Nicholsonová, Lucia, podpredsedníčka NR SR (2017-03-24):
Nech sa páči, pán poslanec Grendel, s reakciou na faktické poznámky.
B. Bugár, podpredseda NR SR: (2003-06-18):
(Hlasovanie.) Prítomných 103 poslancov, za návrh hlasovalo 76, proti 23, zdržali sa 2 poslanci, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pán spravodajca, druhé hlasovanie.
M. Hort, podpredseda NR SR: (2008-09-11):
Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. A tak sa pýtam, či sa chce niekto k tomuto vládnemu návrhu zákona do rozpravy prihlásiť ústne. Konštatujem, že to tak nie je. Vyhlasujem všeobecnú rozpravu za skončenú. Ďakujem, pán spravodajca, aj, pán minister. Bude nasledovať teraz hlasovanie. Budeme hlasovať o 7 prerokovaných zákonoch v prvom čítaní. Žiadam všetkých poslancov, ktorí sa nachádzajú v priestoroch Národnej rady, aby sa dostavili do rokovacej sály. Vyhlasujem 5-minútovú prestávku. (Prestávka.) (Po prestávke.)
P. Hrušovský, predseda NR SR: (2005-06-23):
(Hlasovanie.) 143 prítomných, 143 za. Schválili sme návrh. Ďalší návrh.
Hrnčiar, Andrej, podpredseda NR SR (2018-05-15):
Pán poslanec Blaha.
Ďuriš Nicholsonová, Lucia, podpredsedníčka NR SR (2017-05-18):
V rozprave teraz vystúpi, aha, pardon, faktická poznámka od pána poslanca Sopka. Končím možnosť prihlásiť sa s faktickou poznámkou. Nech sa páči, pán poslanec Sopko.
B. Bugár, podpredseda NR SR: (2002-07-02):
(Hlasovanie.) Prítomných 100 poslancov, za návrh hlasovalo 70, proti 6, hlasovania sa zdržalo 23 a nehlasoval 1. Konštatujem, že aj tento návrh pána poslanca Hoffmanna sme prijali. P. Ošváth, poslanec: Pán predsedajúci, uznesenie výboru ma oprávňuje požiadať vás, aby Národná rada Slovenskej republiky ihneď pristúpila k tretiemu čítaniu. Prosím, aby ste nechali hlasovať o tomto návrhu.
Bugár, Béla, podpredseda NR SR (2019-11-26):
Pani poslankyňa Cigániková.
Laššáková, Jana, podpredsedníčka NR SR (2012-10-29):
Pán poslanec Sulík, nech sa páči.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 77 za, 67 proti, 2 sa zdržali, 2 nehlasovali. Národná rada sa uzniesla, že tento návrh zákona prerokuje v druhom čítaní. Nech sa páči.
Kolíková, Mária, poslankyňa NR SR (2022-11-10):
No, najprv by som, pán poslanec Svrček, k tomu určovaniu počtu miest sudcov. No, vy asi ešte žijete v časoch Harabina, kedy ste nastúpili na ministerstvo spravodlivosti, kedy, máte pravdu, že určovanie počtu miest sudcov sa dialo na základe lobingu jednotlivých predsedov súdov. Ale to dávno neplatí. Práve ja som zaviedla na základe postupnej metodickej práce s analytickým centrom, ktorý už načala Lucia Žitňanská veľmi transparentný postup na základe predpisu, ako sa určujú počty miest sudcov, aby to nebolo na základe lobingu, ale na základe potrieb jednotlivých súdov. Je k tomu vzorec, ktorý je zverejnený, ktorý vedia aj predsedovia súdov, akým spôsobom funguje, sú k tomu presné časy, kedy vlastne minister spravodlivosti určuje miesta sudcov, a ja som nijakým spôsobom neurčovala počty miest sudcov s ohľadom na to, ako asi dopadne reforma. Až keď reforma bola schválená, tak som v mimoriadnych termínoch toto leto určovala počty miest sudcov s ohľadom na to, čo je potrebné na jednotlivých súdoch. A mala som k tomu množstvo porád, aby som to vyrovnávala, a diskutovala som so všetkými predsedami, aby mali také počty sudcov, aby to zvládli k 1. januáru. Takže toto, čo hovoríte, sú výmysly, klamstvá a toto by ste si asi mali overiť, ten vzorec si môžete preštudovať, môžete si tie predpisy pozrieť, ale žijete zjavne v dobe pána Harabina, akože inak si to neviem vysvetliť. To je prvý komentár. Druhý, no neviem teda, za čo ste hlasovali v tom apríli, pretože za toto ste hlasovali, kedy parlament schválil celú reformu 22 hlasmi, takže prosím vás, vy teraz spochybňujete to, čo nespochybňuje ani pán minister. Pán poslanec, ste sa niekde zasekli.
J. Pataky, poslanec: (2002-11-07):
Výbor Národnej rady Slovenskej republiky pre obranu a bezpečnosť svojím uznesením č. 7 z 5. novembra 2002 ma určil za spravodajcu k vládnemu návrhu zákona, ktorým sa menia zákony súvisiace s presunom niektorých pôsobností z Policajného zboru na okresné a krajské úrady (tlač 40). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 14 z 31. októbra 2002 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali výbory v lehote do 8. novembra 2002 a gestorský výbor do 11. novembra 2002. Prosím, pán predsedajúci, aby ste otvorili rozpravu k tomuto návrhu.
Cmorej, Peter, poslanec NR SR (2022-03-24):
Vážený pán predsedajúci, vážené panie poslankyne, vážení páni poslanci, spoločná správa obsahuje desať pozmeňujúcich návrhov. V rozprave boli podané tri pozmeňujúce návrhy. Nakoľko boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Bugár, Béla, podpredseda NR SR (2017-05-10):
Nech sa páči, prezentujme sa a hlasujme. (Hlasovanie.) Prítomných 138 poslancov, za 1, proti 32, zdržalo sa 105 poslancov. Konštatujem, že bod 21 zo spoločnej správy sme neschválili.
Klus, Martin, doterajší podpredseda NR SR (2020-03-20):
Ďakujem. Poprosím, ukážte mi, koľko máme prihlásených s faktickými poznámkami celkovo. Desať? Desať. Takže registrujem desať faktických poznámok na vaše vystúpenie, pán poslanec. Prvá faktická poznámka, pán poslanec Štefan Kuffa. (Reakcie z pléna.) Aha, to je procedurálny návrh. Pardon. Takže, pán poslanec Dostál, nech sa páči.
Mičovský, Ján, poslanec NR SR (2014-10-17):
Ďakujem za obidve reakcie. Helenka, eleganciu som mal na mysli z toho pohľadu, že mi tam chýba. Ale že z hľadiska tej obavy, ktorá tu existuje a ktorú aj ty vyslovuješ a na ktorej sa zhodneme, je toto riešenie nie možno najlepšie a určite nie elegantné, ale je najlepšie z možných tých, tak ako sa to vyvinulo po rokovaní o vodnom zákone. Nevravím, že mám absolútnu pravdu, to som ani nechcel, aby to tak bolo chápané, len som sa rozhodol spôsobom, ako som sa rozhodol, pretože ako hovorí klasik, rozhodni sa, si slobodný. Nechcel by som počúvať iné ako argumenty a svedomie, a tak som si to vyhodnotil, že to takto vidím. A čo sa týka, Ľuboš, teba, mal som možnože pri tom, v tých brehových porastoch máš pravdu a ja to nemusím ani teraz veľmi si niekde vyhľadávať, ale určite mi uznáš, že lesné hospodárstvo ako celok za to, že sa podieľa dlhodobo, ak nie už teda tých 700 rokov, tak stáročia na kvalite tejto krajiny, nedostáva ani za vodu, ani za iné mimoprodukčné funkcie nič. Rokovali sme o tom už aj v návrhu lesného zákona, a že určite dozrieva čas, aby sa niečo také udialo. Ak by si to teda popieral, tak nevidím teda na to zatiaľ argumentačnú výbavu. A ty si ešte tam mi spomínal aj niečo ohľadom tej jednoty, no tak máš pravdu, možno nemám hodnotiť, ako ste sa vy dohodli, ale vieš, keď dva a pol roka dvíhate ruku úplne rovnako v každom prípade a aj v tomto, keď sa pán minister ukázal ako človek, ktorý je ochotný počúvať návrhy, tak neverím, že to tak vždy jednotne chápete. Skôr to beriem ako tvrdú stranícku disciplínu, ktorá je možno užitočná, ale nie je prirodzená. Ďakujem.
P. Paška, predseda NR SR: (2008-05-22):
Tento prvý návrh pani poslankyne Muškovej sme schválili.
Viskupič, Jozef, poslanec NR SR (2013-10-23):
Naopak, ja si myslím, že bol celkom slušný a potrebný tento vstup, lebo, tak ako spomínal kolega Beblavý, je veľmi smiešne, doteraz som si to nevedel predstaviť, ako sa dá na ženu zaútočiť spôsobom tým, že najprv dopredu predostriem, že som vlastne feminista. K tomu, čo si hovoril, presne som mal ten istý postreh, že do vystúpenia vo faktickej poznámke, ktorá sa týkala pozmeňujúceho návrhu kolegu Kaníka, keď sme si tu vypočuli niečo o sociálnych netvoroch, následne teda podľa mňa pani poslankyne Nicholsonovej, to vyzeralo akože vecná a odborná debata na danú tému, kde pán minister sem-tam kýval hlavou, sem-tam krútil hlavou. Čiže mal pravdepodobne k tomu niečo. A odrazu kde sa vzal, tu sa vzal, pán poslanec Blaha douráža všetkých, vytrhne to na YouTube a odíde odtiaľto a nič. Ja by som chcel, keby sa možno vyjadril aj v rozprave, čo už teraz nebude možné. Ale tieto výšteky z faktických poznámok na ad hominem úrovni ja nechápem pri debate, ktorá je takto dôležitá. Ďakujem.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 139, za 90, zdržalo sa 49 poslancov. Tieto body sme schválili. Nech sa páči.
Pellegrini, Peter, predseda NR SR (2015-10-02):
Prezentujme sa a hlasujme o návrhu pani podpredsedníčky postúpiť tento návrh zákona do druhého čítania. (Hlasovanie.) Prítomných 125 poslancov, za hlasovalo 52, proti boli 2, zdržalo sa 71. Konštatujem, že tento návrh sme neschválili. Pán poslanec Vörös uvedie hlasovanie o bode 140 schváleného programu, ktorým je prvé čítanie o návrhu poslanca Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia, tlač 1661. Nech sa páči. [Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1661.]
Kremský, Peter, poslanec NR SR (2021-11-02):
Vážený pán predsedajúci, vážené kolegyne, kolegovia, vážený pán minister, ospravedlňujem sa za malé zdržanie, chcel by som vás požiadať o stiahnutie pozmeňovacieho návrhu, ktorý som podal v rozprave, a chcel by som predniesť pozmeňujúci a doplňujúci návrh, ktorý bude namiesto tohto pozmeňujúceho návrhu, s malou zmenou. Nebudem čítať odôvodnenia, iba znenie. Pozmeňujúci, doplňujúci návrh poslanca Národnej rady Slovenskej republiky Petra Kremského k vládnemu návrhu zákona o elektronických komunikáciách. Návrh zákona o elektronických komunikáciách sa mení a dopĺňa takto. 1. V § 109 odsek 10 znie: „(10) Zbor väzenskej a justičnej stráže je oprávnený získavať od podniku údaje účastníkov v rozsahu podľa § 110 ods. 2, pričom tento rozsah musí byť nevyhnutný na účely výkonu jeho pôsobnosti a plnenia úloh podľa osobitných predpisov;120) tento orgán je oprávnený využívať a uchovávať takto získané údaje len v nevyhnutnej miere a po nevyhnutnú dobu vzhľadom na účel, na ktorý sa údaje žiadali.“ 2. V § 117 odsek 5 sa za slová „podľa § 109 ods. 9“ vkladajú slová „s výnimkou Úradu verejného zdravotníctva Slovenskej republiky“. 3. V § 117 odsek 8 znie: „(8) Ak ide o vec týkajúcu sa obrany štátu a bezpečnosti štátu alebo trestných činov vymedzených osobitným predpisom,127) ktorá neznesie odklad a súhlas súdu podľa odseku 7 nemožno získať vopred, údaje podľa odseku 6 sa poskytnú na základe žiadosti iného orgánu štátu podľa § 109 ods. 9 doručenej podniku v písomnej forme alebo dohodnutým spôsobom v šifrovanej forme bez súhlasu súdu. Iný orgán štátu podľa § 109 ods. 9 je povinný doručenie žiadosti podniku podľa predchádzajúcej vety oznámiť zákonnému sudcovi do jednej hodiny od doručenia žiadosti a bezodkladne predložiť zákonnému sudcovi žiadosť o dodatočný písomný súhlas (ďalej len „dodatočný súhlas súdu“). Ak zákonný sudca neudelí dodatočný súhlas súdu do 24 hodín od doručenia žiadosti podniku, takto získané informácie nesmú byť ďalej použité a musia byť bezodkladne zničené, o čom iný orgán štátu podľa § 109 ods. 9, ktorý ich zničil, bezodkladne písomne informuje zákonného sudcu.“ 4. V § 117 odsek 21 sa v riadku 3 namiesto slov „telefónneho čísla“ vkladajú slová „uvedenom v § 110 ods. 2 podľa § 109 ods. 9“. To je všetko. Pre vašu informáciu, zmenil sa len bod 1, ktorý som pôvodným pozmeňovacím návrhom chcel vypustiť. V novom znení sa tam dostal Zbor väzenskej a justičnej stráže, ktorý bude oprávnený získavať údaje, získavať údaje účastníkov vo forme meno, adresa a prípadne pri firme IČO. Takže nejde o odpočúvanie. Ďakujem.
Lukáč, Jozef, poslanec NR SR (2019-02-05):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje ako gestorský výbor s tým, že gestorský výbor prerokuje návrh zákona do 25. marca 2019.
Laššáková, Jana, podpredsedníčka NR SR (2016-02-11):
Pán poslanec Fecko.
Danko, Andrej, predseda NR SR (2019-10-28):
Prosím, prezentujme sa, hlasujeme. (Hlasovanie.) Prítomných 131 poslancov, za 99, proti 19, zdržalo sa 12, nehlasoval 1 Návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto? O slovo požiadal pán poslanec Zelník. Končím možnosť prihlásenia do rozpravy.
Danko, Andrej, predseda NR SR (2019-09-13):
Držte sa témy, pán poslanec, prosím vás. (Nasledujúci text hovorený súbežne s rečníkom.) To nie je téma, ktorú prejednávame.
Ďuriš Nicholsonová, Lucia, podpredsedníčka NR SR (2019-04-03):
Jedna faktická poznámka na vaše vystúpenie. Končím možnosť prihlásiť sa s faktickou. Pán poslanec Baránik.
Glváč, Martin, podpredseda NR SR (2019-10-18):
Pán poslanec Poliačik, reakcia.
Grendel, Gábor, podpredseda NR SR (2021-10-19):
Pán poslanec Miroslav Žiak. Pána poslanca Mazureka poprosím, aby si nasadil rúško.
Baláž, Radovan, poslanec NR SR (2018-12-04):
O poslednom, o poslednom, šiestom pozmeňujúcom návrhu pána poslanca Hegera nemôžem dať hlasovať, nakoľko sme odsúhlasili body 19 a 21 zo spoločnej správy.
Danko, Andrej, podpredseda NR SR (2024-05-09):
Pán poslanec Eliáš.
Bartek, Michal, poslanec NR SR (2024-04-17):
Ďakujem veľmi pekne. Vážený pán predsedajúci, dovoľte mi, aby som predniesol správu Výboru Národnej rady pre obranu a bezpečnosť o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o štátnej hranici, tlač 196. Výbor pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o štátnej hranici, tlač 196, podáva Národnej rade túto správu o výsledku prerokovania uvedeného materiálu vo výbore. Predseda Národnej rady svojím rozhodnutím č. 209 z 23. februára 2024 pridelil návrh na prerokovanie výboru pre obranu a bezpečnosť ako gestorskému. Výbor prerokoval predmetný materiál, tlač 196, v určenej lehote a odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou ako... a Českou republikou o štátnej hranici. Prílohou tejto správy je návrh na uznesenie Národnej rady Slovenskej republiky. Ďakujem, skončil som. Pán predsedajúci, otvorte, prosím, rozpravu. Ďakujem.
Bugár, Béla, doterajší podpredseda NR SR (2012-04-04):
Mikuláš Krajkovič.
Bugár, Béla, podpredseda NR SR (2016-06-17):
Ďalej v rozprave vystúpi pán poslanec Kollár, nech sa páči.
Laššáková, Jana, podpredsedníčka NR SR (2013-10-25):
Pán poslanec, naozaj, vás poprosím, ako nemusíte, majte riadny prejav a pán minister nie je na to, aby ste tu kričali. Pán minister predložil návrh zákona, môžete mať výhrady, ale poprosím vás, pokojne rozprávajte. Nech sa páči.
Dostál, Ondrej, poslanec NR SR (2018-11-27):
Ďakujem kolegom z SNS za vecné faktické poznámky. Pán poslanec Pamula, neviem teda, či mi to vyčítal, že kritizujeme koalíciu no, to už je úlohou opozície v parlamentnej demokracií, kritizovať koalíciu, vy keď budete v opozícii, tiež budete kritizovať koalíciu. Spýtali ste sa, že čo je na tom, keď vidíte veci inak ako my. No tak ja vám to vrátim: a čo je na tom, keď my vidíme inak veci ako vy? A vyčítame vám to, pretože sa nám nezdá to, čo robíte. Pán poslanec Baláž, ja som nespochybňoval vaše právo predkladať návrhy zákonov ako poslanecké návrhy zákonov, ja len opakovane upozorňujem, že niektoré návrhy zákonov, ktoré sú pomerne komplexné a komplikované, sa predkladajú ako poslanecké návrhy zákonov, možno aj z dôvodu, aby sa obchádzal ten dlhší rozsiahlejší legislatívny proces prostredníctvom medzirezortného pripomienkového konania, kde je oveľa väčší priestor na vecnú diskusiu nielen s poslancami, nielen v médiách, ale aj s dotknutými subjektmi. A veď áno, ja som vám uznal, že ten pozmeňovák, ktorý ste spravili, že to nebude povinné pre podniky do 50 zamestnancov, je z hľadiska tých podnikov pozitívny. Len tým, že ste to takto zmenili, tak ste si vyrobili iný problém a vyrobili ste si problém možnej diskriminácie a teda možno aj protiústavnej právnej úpravy vo vzťahu k zamestnancom, keď jedným priznávate nárok na príspevok na rekreáciu a iným ho upierate. Čiže je to problém, ktorý ste si sami vyrobili, na ktorý som vám ja... (Prerušenie vystúpenia časomerom.)
Pellegrini, Peter, predseda NR SR (2015-02-03):
Prezentujme sa a hlasujme o tom, že Národná rada prerokuje návrh zákona v druhom čítaní. (Hlasovanie.) Prítomných 140 poslancov, za bolo 82, proti hlasovali 36, zdržalo sa 20, nehlasovali 2 poslanci. Návrh sme schválili.
Laurenčík, Milan, podpredseda NR SR (2022-03-16):
Ďakujem. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásili pán poslanec Juraj Šeliga a pán poslanec Štefan Kuffa. Nech sa páči, pán poslanec Šeliga, máte slovo.
Žiga, Peter, minister hospodárstva SR (2017-03-23):
Ďakujem pekne. Vážený pán predsedajúci, dobrý deň prajem všetkým, predkladám vám vládny návrh zákona, ktorým sa mení a dopĺňa zákon č. 541/2004 o mierovom využívaní jadrovej energie, tzv. atómový zákon, a o zmene a doplnení niektorých zákonov v znení neskorších predpisov, ktorý zabezpečuje predovšetkým úplnú transpozíciu smernice Rady 2014/87/Euratom z 8. júla 2014, ktorým sa zriaďuje rámec spoločenstva pre jadrovú bezpečnosť jadrových zariadení. Návrh taktiež preberá vybrané ustanovenia smernice Rady 2013/59/Euratom z 5. decembra 2013, ktorou sa stanovujú základné bezpečnostné normy ochrany pred nebezpečenstvami vznikajúcimi v dôsledku ionizujúceho žiarenia vecne spadajúceho do pôsobnosti Úradu jadrového dozoru Slovenskej republiky. Okrem už spomenutého ďalšími dôvodmi predloženia vládneho návrhu zákona sú: - Implementácia záverov obsiahnutých v náleze výboru pre súlad s Aarhuským dohovorom, ktorý od roku 2009 do súčasnosti prerokovával dva prípady Slovenska vo vzťahu k Mochovciam 3, 4 a výsledkom bola požiadavka na posilnenie práv zainteresovanej verejnosti v rozhodovacom procese v jadrovej energetike. - Proces elektronizácie verejnej správy v podmienkach konaní na Úrade jadrového dozoru na základe zákona č. 305/2013 o elektronickej podobe výkonu pôsobnosti orgánov verejnej moci. - Legislatívna úprava požiadaviek vyplývajúcich z medzinárodných zmlúv, ktorými je Slovenská republika viazaná, konkrétne Dohovor o včasnom oznamovaní jadrových havárií, Dohovor o pomoci v prípade jadrovej havárie alebo radiačnej havárie. - A v neposlednej miere podnety z aplikačnej praxe a zo vstupu účastníkov legislatívneho procesu. Vládny návrh zákona ťažiskovo pokrýva nasledovné oblasti zmien: - sprísnenie bezpečnostných požiadaviek pri prevádzke jadrových zariadení v nadväznosti na haváriu jadrovej elektrárne vo Fukušime, - zavedenie procesu samohodnotenia dozorných rámcov členských štátov a následného partnerského hodnotenia v desaťročnom cykle, - úprava partnerského hodnotenia členských štátov na vybranú spoločnú technickú tému v oblasti jadrovej bezpečnosti jadrových zariadení v šesťročnom cykle, - sprísnenie požiadaviek v oblasti havarijnej pripravenosti a havarijnej odozvy, - úprava činnosti styčného miesta, t. j. pracoviska slúžiaceho na informovanie o jadrovej havárii a radiačnom ohrození, - vyššia miera informovanosti a participácie verejnosti na rozhodovacích procesoch úradu za účelom zvýšenia transparentnosti, - posilnenie informačnej povinnosti voči verejnosti týkajúcej sa opatrení na ochranu zdravia v súvislosti s potenciálnou jadrovou hrozbou a - precizovanie spôsobu podávania žiadostí elektronickou formou. Okrem vyššie spomenutých ťažiskových oblastí novelizácie právnej úpravy sa realizujú aj nevyhnutné legislatívnotechnické zmeny súvisiace s navrhovanou úpravou ťažiskových oblastí. Dovolím si vás požiadať o podporu predloženého vládneho návrhu zákona. Ďakujem za vašu pozornosť. Pán predsedajúci, skončil som. Ďakujem.
Suja, Miroslav, poslanec NR SR (2021-01-29):
Ďakujem za slovo. Pán poslanec Žiak, ja na rozdiel od vás každý mesiac z účtu, ktoré môžem zdokladovať, posielam 750 euro na sociálny fond, ktorý sa prerozdeľuje ľuďom, ktorí to potrebujú, a ja o tom nerozhodujem alebo veľmi málo. Každý mesiac 750 eur. Okrem toho môžem dokladovať, že každý mesiac od 500 do 1 000 euro rozdám dobrovoľným hasičom, škôlkam, deťom v núdzi a podobne. Na rozdiel od vás, pán Žiak, ja toto každý mesiac robím. Takže z vašej strany takýto útok je útok chudáka, ktorý nestojí ani za zmienku. Pán Žiak, vy hovoríte, že toto nebude na rok, že to bude na viac, takto zle. Ale to si protirečíte s vašimi vládnymi kolegami! Však vláda hovorí, že rast hospodársky bude narastať, že porastie v nasledujúcich rokoch, že je toto dokonalá vláda, nám to zabezpečí, a vy teraz hovoríte, že nie, že pôjde dole. Tak sa dohodnite s premiérom Matovičom a s ministrami, či budeme rásť a táto vláda to zabezpečí, alebo, ako vy hovoríte, bude ešte horšie. Lebo v roku 2022 nám tu už sľubujete také veci, že budeme tu ako nové Švajčiarsko, ako Mečiar niekedy povedal. Mne niekedy pripadá, pán Žiak, že vy ste raz vo svojich vystúpeniach na strane vládnej koalícii a potom zabijete nejakú sprostosť ako opozičný poslanec úplne posledného zrna, ktorý nevie, o čom sa hovorí. Však vaši sami predstavitelia, kolegovia hovoria, že ako sa ideme mať dobre, a vy ich teraz takto torpédujete. Pán Žiak, skúste najprv porozmýšľať a mal by ísť mozog skôr ako ústa. Lebo kým vám budú ústa chodiť rýchlejšie ako mozog, tak budete tu za nesvojprávneho.
Bugár, Béla, podpredseda NR SR (2018-10-24):
Pán poslanec Baránik.
Fico, Robert, podpredseda NR SR (2011-12-08):
S ďalšou faktickou poznámkou vystúpi pán poslanec Dušan Bublavý.
Jurinová, Erika, podpredsedníčka NR SR (2015-06-25):
Ďakujem, pani poslankyňa. Nie sú faktické poznámky na vaše vystúpenie. Dávam slovo pánovi predsedovi výboru pre ľudské práva Rudolfovi Chmelovi.
Hrnčiar, Andrej, podpredseda NR SR (2017-09-05):
Takže vyhlasujem všeobecnú rozpravu za skončenú. Chce zaujať? Nechce. Spravodajca sa chce vyjadriť k rozprave? Nie je tom tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov . Vládny návrh zákona je pod tlačou 654, návrh na jeho pridelenie na prerokovanie výborom je v rozhodnutí č. 684. Nech sa páči, pán minister financií, uveďte tento vládny návrh zákona.
Glváč, Martin, podpredseda NR SR (2019-09-13):
Ďakujem. Pán navrhovateľ? (Reakcia navrhovateľa.) Nie. Prerušujem rokovanie o tomto bode programu. V rokovaní pokračujeme v prerušenej rozprave v druhom čítaní o návrhu poslanca Jarjabka na vydanie zákona, ktorým sa mení a dopĺňa tlačový zákon (tlač 1290). Nech sa páči, pán poslanec Jarjabek, zaujmite miesto. Pán poslanec Senko. No, pán minister, ďakujeme veľmi pekne, pustite pána navrhovateľa. (Povedané so smiechom.) Máme vás radi, ale... Do rozpravy je ešte písomne prihlásená pani poslankyňa Viera Dubačová, ktorej odovzdávam slovo. Nech sa páči. [Pokračovanie rokovania o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) v znení neskorších predpisov (tlač 1290).]
Kadúc, Miroslav, poslanec NR SR (2013-12-17):
Pán predseda, dovoľte mi vás požiadať o stiahnutie bodu 71, tlač 790, resp., pardon, preloženie tohto bodu na budúcu schôdzu, ak s tým budú kluby súhlasiť.
P. Hrušovský, podpredseda NR SR: (2002-05-15):
(Hlasovanie.) 105 prítomných, 101 za, 4 nehlasovali. Návrh sme schválili. Prosím ďalší návrh. A. Ivanko, poslanec: V súlade s rozhodnutím predsedu Národnej rady odporúčam prideliť vládny návrh zákona, ktorým sa mení a dopĺňa zákon číslo 99/1963 Zb. Občiansky súdny poriadok na prerokovanie týmto výborom: Ústavnoprávnemu výboru a Výboru Národnej rady pre verejnú správu. Navrhujem, aby úlohy gestorského výboru plnil ústavnoprávny výbor. Zároveň odporúčam, aby výbory, ktorým bol vládny návrh zákona pridelený, prerokovali ho v lehote do 30 dní od schválenia návrhu zákona v prvom čítaní a gestorský výbor v lehote 32 dní. Dajte hlasovať o tomto mojom návrhu.
P. Paška, predseda NR SR: (2008-12-02):
Pani poslankyňa Vaľová.
Ďuriš Nicholsonová, Lucia, podpredsedníčka NR SR (2018-02-06):
Jedna faktická poznámka na vaše vystúpenie, končím možnosť prihlásiť sa s faktickou poznámkou. Pán poslanec Dostál.
Grendel, Gábor, podpredseda NR SR (2021-11-24):
Dávam ešte možnosť prihlásiť sa do rozpravy ústne. Pani poslankyňa? (Reakcia z pléna.) Nech sa páči.
Šimečka, Michal, podpredseda NR SR (2024-02-01):
Ďakujem veľmi pekne. Doplňujúca otázka nie je. V tom prípade môžeme ísť na otázku č. 8 od pána poslanca Moška, ktorého ale v sále nevidím, na jeho mieste sedí pán poslanec Krúpa, ale to asi neplatí. Tak prejdeme na otázku č. 9 od pána poslanca Cecha na vicepremiéra pre Plán obnovy a odolnosti pána Petra Kmeca, a tá otázka znie: „Veľa sa hovorí o pláne obnovy a odolnosti, Slovensku podľa vyjadrení predchádzajúcich vlád patrí popredná priečka v EÚ pri jeho implementácii. Bývala podpredsedníčka vlády bola menovaná ako podpredsedníčka vlády pre plán obnovy a využívanie eurofondov, lenže kompetenčný zákon jej tieto kompetencie nedal. Na základe čoho potom vykonávala svoju funkciu?“ Pán vicepremiér.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 129 poslancov, za 18, proti 95, zdržalo sa 16. Uvedený návrh sme neschválili.
Pročko, Jozef, poslanec NR SR (2024-06-27):
Ďakujem veľmi pekne, pani poslankyňa, hneď v úvode ste spomenuli pani bývalú ministerku Laššákovú a ja musím povedať, že z môjho okolia nikto na ňu nemá dobré slovo. Naozaj ako my žijeme inde, nie v Prešove, ale pani Laššáková hneď po voľbách podpísala milióny z eurofondov, ministerstvo rozdalo viac ako 42 miliónov a dostali to firmy, ktoré s kultúrou ani nemali čo spoločné. Pani ministerka rozdala naozaj peniaze po voľbách, kedy sa koncipovala nová vláda a naozaj moje okolie to veľmi dobre vie, veľmi dobre to vie, takže to je jedna z tých vecí. Ale vy ste tu hovorili naozaj, že niekto tu rokoval s producentami a počuli ste pred chvíľou, že ak nebudeme dobrí a budeme rokovať, tak sú metódy na to, aby ste, aby sme stíchli, aby sme, aby nám zobrali slovo, aby sme naozaj nerozprávali o tom, čo tu ide urobiť SNS s týmto zákonom. Je to, je to veľká hanba, že naozaj v demokratickej krajine, za akú sa Slovensko považuje, tu takto sa valcujú slobodné, naozaj slobodné inštitúcie, ktoré by mali rozdávať peniaze nie podľa toho, či sa niekomu páči film Sviňa, alebo či sa niekomu páči film Únos, ale podľa toho, či ten film má nejaký prínos, alebo či tá nejaká filmografia bude, bude mať niečo, čo prinesie pre Slovensko naozaj úspech a prinesie takú tú prezentáciu. Slovenská národná strana aj týmto zákonom a týmto chaosom, ktorý tu vytvára, len ukazuje, že im nezáleží na tom, aby tu bola sloboda, aby naozaj tvorili slobodní umelci. Oni chcú, aby to bolo tak, ako chce SNS.
Číž, Miroslav, podpredseda NR SR (2015-11-13):
Ja som nevystupoval, pán poslanec, prosím, keby ste reagovali na predrečníka.
Paška, Pavol, predseda NR SR (2014-11-08):
Pán poslanec Matovič.
T. Cabaj, podpredseda NR SR: (2010-03-09):
Pani spravodajkyňa sa nechce vyjadriť. Prerušujem rokovanie o tomto bode programu. Panie poslankyne, poslanci, v rokovaní pokračujeme v prerušenej zlúčenej rozprave k Správe o plnení úloh zahraničnej politiky Slovenskej republiky v roku 2009 (tlač 1488) a k Zameraniu zahraničnej politiky Slovenskej republiky na rok 2010 (tlač 1489). Prosím teraz pána ministra zahraničných vecí Slovenskej republiky Miroslava Lajčáka, aby zaujal miesto pre navrhovateľov. Pán spravodajca Krajkovič, je takisto na svojom mieste. Nedokončil svoje vystúpenie v rozprave pán predseda zahraničného výboru pán poslanec Juraj Horváth. Nech sa páči, pán predseda, máte slovo.
M. Číž, podpredseda NR SR: (2007-03-29):
(Hlasovanie.) Prítomných 132 poslancov, za návrh 128 poslancov, zdržali sa 2 poslanci, nehlasovali 2 poslanci. Konštatujem, že tieto návrhy sme schválili.
Fecko, Martin, poslanec NR SR (2016-04-19):
Ďakujem pekne. Pán kolega, ja sa tiež čudujem, čo sa tu vlastne stalo po týchto voľbách, aké sú tu zoskupenia. A ja som si tiež lámal hlavu ako nový poslanec, keď som tu prišiel pred tými šiestimi rokmi, čo tu vlastne tí politici stvárajú v tomto parlamente. A náš Braňo Škripek, teraz europoslanec, ktorý prišiel tu po roku 2012, mi to v druhej rozprave v svojom živote v Národnej rade okamžite vysvetlil. Viete, čo robia politici? Slovenskí, možno aj európski. Dochádza k vykrádaniu obsahu významu slov. Ešte raz, vykrádanie obsahu významu slov. Po terajších voľbách a po terajších bilbordoch, ktoré boli, mi to stopercentne sa potvrdzuje, že to, čo je významovo v reálnom živote normálne, tu je nenormálne, a naopak. Takže hanbime sa! Áno, patrím aj ja medzi vás, takže, žiaľ, musíme to nejako napraviť, vážení kolegovia, či sa nám to páči alebo nepáči. Nemôže byť, že by dochádzalo k vykrádaniu obsahu významu slov. A druhá vec. Spomínal si, že neni tam riešená rómska problematika. Áno, ja by som bol tiež veľmi rád, som z východného Slovenska, som z Prešova, takže mám to na dennodennom poriadku. Vieš, kedy bude riešená rómska problematika? Keď predseda vlády, predseda parlamentu, minister vnútra bude bývať vedľa Róma a ráno sa bude zobúdzať s tým, či tam má ešte psa, ktorého tam mal včera uviazaného, či má ešte bránu na svojej bráne alebo už mu ju niekto vzal, či jeho dcéra a syn prídu živí, zdraví, lebo musia prejsť cez nejaké tie oblasti, ktoré sú často napádané, či jeho strom ešte vôbec tam je, či už neni vyrúbaný. A vtedy sa môžeš dostať do situácie, že budeš to riešiť. Ináč si tu môžme hovoriť, čo chceme. A odporúčam, iďte sa pozrieť do tých obcí. Mám podnety od občanov, ktorí sa na tejto hranici, ako srdcervúco pýtajú pomoc od politikov Slovenskej republiky. Ďakujem. Toľko som chcel.
Laššáková, Jana, podpredsedníčka NR SR (2015-05-07):
Pokračujeme ďalej v rozprave. Pán poslanec Kollár, vy máte procedurálny či to bolo ešte z minula, že ste chceli reagovať na faktickú? Takže nie. Nech sa páči, pán poslanec Mikloško, máte slovo.
Danko, Andrej, predseda NR SR (2017-06-13):
Ďakujem, pán poslanec. Na vystúpenie pána poslanca žiadna faktická poznámka. Do rozpravy je prihlásený pán poslanec Dostál, pripraví sa pán poslanec Viskupič. Nech sa páči, pán poslanec.
Zmajkovičová, Renáta, podpredsedníčka NR SR (2014-09-10):
Ďakujem, pán spravodajca, otváram všeobecnú rozpravu. Do rozpravy sa prihlásila písomne pani poslankyňa Lucia Žitňanská za poslanecký klub MOST – HÍD. V tejto chvíli zároveň aj prerušujem rokovanie o tomto bode programu a pani poslankyni dám potom priestor v pléne. Nech sa páči, želám ešte všetkým pekný večer. (Prerušenie rokovania o 19.02 hodine.)
Bugár, Béla, podpredseda NR SR (2010-08-04):
Pán poslanec Osuský s faktickou.
Pčolinský, Peter, podpredseda NR SR (2022-11-09):
Ďakujem pekne a verím, že to bude veľmi rýchlo. Teraz by malo nasledovať druhé čítanie návrhu poslancov Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní. Chcem uviesť, že navrhovateľkou tohto návrhu zákona bola aj pani poslankyňa Anna Zemanová, ktorá vzala svoj podpis späť spod tohto návrhu zákona. Návrh zákona má parlamentnú tlač 1060, spoločná správa výborov má tlač 1060a. Pán poslanec Šeliga, pán poslanec Šeliga, teraz by ste mali uviesť tento návrh zákona. (Reakcia z pléna, predsedajúci telefonuje vnútornou telefónnou linkou.) Dobre, takže tú informáciu som nemal. Rozprava bola ukončená a pán, jeden z navrhovateľov pán poslanec Kremský bol prihlásený do rozpravy, takže nech sa páči, pán poslanec. (Pokračovanie rokovania o návrhu poslancov Národnej rady Slovenskej republiky Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní , tlač 1060.)
Žiga Peter, podpredseda NR SR (2024-09-11):
Prosím, prezentujme sa a hlasujme. (Hlasovanie.) 114 prítomných, 118 za, 24 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca, uvádzajte hlasovanie.
Laššáková, Jana, podpredsedníčka NR SR (2015-01-28):
Panie poslankyne, páni poslanci, budeme ďalej pokračovať v rokovaní. Poprosím, pán poslanec Lipšic bol posledný, ktorý bol prihlásený písomne do rozpravy. Ideme s faktickými poznámkami. Poprosím technikov, aby na tabuľu dali faktické poznámky. Spoločný spravodajca už zaujal svoje miesto. Nech sa páči, pán poslanec Martvoň. Poprosím vás o pokoj, páni poslanci. Nech sa páči, pán poslanec Martvoň. (Pokračovanie v rokovaní v rozprave o zákone z 3. decembra 2014, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky , tlač 1340.)
Grendel, Gábor, podpredseda NR SR (2022-12-19):
Dávam slovo spoločnému spravodajcovi z výboru pre pôdohospodárstvo a životné prostredie opäť pánovi poslancovi Jaromírovi Šíblovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Paška, Pavol, predseda NR SR (2013-10-29):
(Hlasovanie.) 139 prítomných, 61 za, 11 proti, 67 sa zdržalo. Návrh sme neschválili.
Fico, Robert, predseda vlády SR (2017-04-07):
(Povedané súbežne s predsedajúcim.) ... že čo je dnes predmetom našeho rokovania. (Výkriky z pléna.)
Lubyová, Martina, ministerka školstva, vedy, výskumu a športu SR (2019-05-16):
Ďakujem pekne. Vážená pani poslankyňa, vy ste teraz položili úplne novú otázku, ktorá sa týka učebnice. Vaša otázka znela, z akého dôvodu sa Štátny pedagogický ústav rozhodol podpísať memorandum v oblasti výučby s takouto nadáciou, keď existujú nejaké iné nadácie, a na túto otázku... (reakcia z pléna), dlhoročné..., keď v tejto téme eviduje dlhoročné pôsobenie ich subjektu a tak ďalej, o učebnici, o ktorej ste teraz celý čas hovorili, tu neni pol slova vo vašej otázke, čiže ja sa teraz vyjadrujem k vašej otázke a odpovedám k vašej otázke. Ešte by som teda chcela doplniť, že Studia Academica Slovaca spolupracuje s ŠPÚ, v roku 2016, od roku 2016 po súčasnosť práve ŠPÚ oslovilo len Centrum pre slovenčinu ako cudzí jazyk, Studia Academica Slovaca, iné organizácie, ktoré, Centrum pre výskum etnicity, kultúry, Nadácie Milana Šimečku, priamo neoslovili a ŠPÚ spolupracuje so Studia Academica Slovaca, MPC, Štátnou školskou inšpekciou a Ekonomickou univerzitou, sa aktívne podieľa na príprave príručky pre učiteľov Slovenčina ako cudzí jazyk. Čiže pripravovali túto príručku, to je, no to už ako môžme rozoberať v ďalších otázkach (reakcia z pléna), ale vy sa pýtate... (Prerušenie vystúpenia predsedajúcim.)
Kresák, Peter, poslanec NR SR (2018-10-23):
Ďakujem pekne. Kolegyne a kolegovia, týmto sme hlasovali o všetkých pozmeňujúcich návrhoch, preto, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
Grendel, Gábor, podpredseda NR SR (2020-12-03):
Poprosím vás, kolegovia, aby ste sa utíšili. Nemáme o čom o jedenástej hlasovať, takže pokračujeme v rozprave. Ak nemáte záujem počúvať, prosím, aby ste diskusie viedli mimo rokovacej sály. Pán poslanec Blaha.
Zimenová, Zuzana, poslankyňa NR SR (2019-12-04):
Ja už nebudem opakovať to, čo moji predrečníci povedali, pretože presne v tomto duchu som aj ja chcela celú tú faktickú niesť. Ja len, ja len sa dotknem procedurálne jednej výhrady. Pani poslankyňa, naozaj, včera sme sa tu, sme si tu vypočuli od vás desaťstranový pozmeňujúci a doplňujúci návrh, ku ktorému sme sa ešte mali šancu nejako vyjadriť, pretože bola aj možnosť prihlásiť sa do ústnej rozpravy. Dnes ste to stiahli, prednesiete tu nový pozmeňujúci a doplňujúci návrh, ale rozprava je uzavretá. Ako pre nás je to už nula, je to pasé. My môžeme akurát vám dať teraz nejakú faktickú poznámku, ale celá tá debata už je spláchnutá. Takto si predstavuje SNS naozaj serióznu diskusiu o hodnotových témach? Toto je podľa vás seriózna odborná alebo aj verejná debata, ktorá môže a má trvať toľko, koľko treba? Toto je jednoducho diktát strany SNS. Vy sem prídete s nejakým pozmeňujúcim návrhom a verím tomu, že to máte vydiskutované tak, že nech tam napíšete čokoľvek, už je to v podobe, že to jednoducho koalícia podporí. A celá tá debata je tu dnes o čom?
Zmajkovičová, Renáta, podpredsedníčka NR SR (2012-06-28):
Pán poslanec Viskupič do rozpravy... Stráca poradie, nie je v sále. Pán poslanec Hrušovský, nech sa páči.